Source: https://www.zakonypreludi.sk/zz/2003-75
Timestamp: 2019-03-23 09:25:04+00:00

Document:
75/2003 Z. z. Nález Ústavného súdu Slovenskej republiky z 9. januára 2003 vo veci vyslovenia nesúladu ustanovenia ... | Aktuálne znenie
75/2003 Z. z.
Nález č. 75/2003 Z. z.Nález Ústavného súdu Slovenskej republiky z 9. januára 2003 vo veci vyslovenia nesúladu ustanovenia § 248 ods. 2 písm. e) zákona č. 99/1963 Zb. Občiansky súdny poriadok v znení neskorších predpisov v slovách „včítane rozhodnutí o poriadkových pokutách" s čl. 46 ods. 2 Ústavy Slovenskej republiky
Čiastka 34/2003
Platnosť od 28.02.2003
Účinnosť od 28.02.2003 do30.06.2016
Aktuálne znenie 28.02.2003 - 30.06.2016
z 9. januára 2003
Ústavný súd Slovenskej republiky na neverejnom zasadnutí 9. januára 2003 v pléne zloženom z predsedu Jána Mazáka a zo sudcov Jána Auxta, Juraja Babjaka, Eduarda Báránya, Alexandra Bröstla, Ľubomíra Dobríka, Ľudmily Gajdošíkovej, Juraja Horvátha, Jána Klučku, Jána Lubyho, Lajosa Mészárosa, Štefana Ogurčáka a Daniela Švábyho o návrhu skupiny 31 poslancov Národnej rady Slovenskej republiky na začatie konania o súlade § 248 ods. 2 písm. e) zákona č. 99/1963 Zb. Občiansky súdny poriadok v znení neskorších predpisov v slovách „včítane rozhodnutí o poriadkových pokutách" s čl. 12 ods. 1 a s čl. 46 ods. 2 Ústavy Slovenskej republiky, za účasti Národnej rady Slovenskej republiky, takto
1. Ustanovenie § 248 ods. 2 písm. e) zákona č. 99/1963 Zb. Občiansky súdny poriadok v znení neskorších predpisov v slovách „včítane rozhodnutí o poriadkových pokutách" nie je v súlade s čl. 46 ods. 2 Ústavy Slovenskej republiky.
Podľa čl. 125 ods. 3 Ústavy Slovenskej republiky ustanovenie § 248 ods. 2 písm. e) zákona č. 99/1963 Zb. Občiansky súdny poriadok v znení neskorších predpisov v slovách „včítane rozhodnutí o poriadkových pokutách" dňom vyhlásenia tohto nálezu v Zbierke zákonov Slovenskej republiky stráca účinnosť. Ak Národná rada Slovenskej republiky neuvedie toto ustanovenie zákona do súladu s Ústavou Slovenskej republiky, stráca po šiestich mesiacoch od vyhlásenia tohto nálezu v Zbierke zákonov Slovenskej republiky platnosť.

References: § 248
 čl. 46
 súd 
 § 248
 čl. 12
 čl. 46
 § 248
 čl. 46
 čl. 125
 § 248